b'\n_START_ARTICLE_\nJadranka Zajc-Satler\n_START_SECTION_\n\xc5\xbdivljenje in delo\n_START_PARAGRAPH_\nJadranka Zajc, poro\xc4\x8dena z zdravnikom J. Satlerjem, je v rojstnem kraju  obiskovala osnovno \xc5\xa1olo (1934\xe2\x80\x931942) klasi\xc4\x8dno gimnazijo (1942\xe2\x80\x931946) in \xc5\xa1tudirala medicino ter 1950 diplomirala na Medicinski fakulteti v Ljubljani. Leta 1955 je opravila specialististi\xc4\x8dni izpit iz mikrobiologije in parazitologije in 1964 doktorirala z disertacijo Pritlikave kolonije pri Salmonella typhi. Strokovno se je izpoplnjevala v Zagrebu, Beogradu in Parizu. Sprva je bila zaposlena na Infekcijski kliniki v Ljubljani, od 1955 pa na Mikrobiolo\xc5\xa1kem in\xc5\xa1titutu MF, od 1978 je bila redna profesorica MF v Ljubljani. Leta 1971 je prejela priznanje za udele\xc5\xbebo v osvobodilnem gibanju v Ljubljani, 1980 pa red zaslug za ljudstvo_NEWLINE_Na Mikrobiolo\xc5\xa1kem in\xc5\xa1titutu MF je od 1969 vodila oddelek za enterobakterije, kjer je z novimi preiskavnimi metodami in veliko strokovnostjo izpopolnila diagnostiko. Zadnja leta se je ukvarjala zlasti z raziskavami klini\xc4\x8dne mikrobiologije, etiologije diarealnih bolezni in izolacijo sevov Yersinia enterocolitica._NEWLINE_Sama ali s sodelavci je napisala nad 100 znanstvenih in strokovnih sestavkov ter raziskovalnih poro\xc4\x8dil in sodelovala pri pripravi \xc5\xa1tudijskih gradiv za pouk klini\xc4\x8dne mikrobiologije. Napisala je u\xc4\x8dbenika: Priro\xc4\x8dnik za laboratorijsko diagnostiko enterobakterij (COBISS) in Praktikum iz mikrobiologije in parazitologije (s soavtorji; 1967 in ponatisi).'